ปกติประจำเดือนจะมาช่วงปลายเดือนคือ 29-30 แต่เมื่่อวันที่ 27 ได้ไปฉีดยาคุมมา แล้ววันนี้วันที่ 4แล้วประจำเดือนยังไม่มา เป็นไปได้ไหมคะที่จะเป็นเพราะฉีดยาคุม
สวัสดีค่ะ การฉีดยาคุมกำเนิดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้อง-น้ำหนักเพิ่ม-คัดตึงเต้านมในกรณีนี้ อาจเป็นผลข้างเคียงจากยาฉีดคุมกำเนิดได้ค่ะ ที่ทำให้ประจำเดือนมาคลาดเคลื่อนหรือไม่มา หากในระหว่างฉีดยาคุมอยู่ มีโอกาสตั้งครรภ์ได้น้อยมากๆ ดังกล่าวไปถ้าไม่ต้องการให้มีผลข้างเคียงดังกล่าว แนะนำว่าครั้งต่อไปที่ไปพบแพทย์เพื่อฉีดยาต่อ อาจขอปรึกษาเรื่องผลข้างเคียงจากยาคุมกำเนิด ว่าต้องการใช้ยาคุมกำเนิดที่ไม่มีผลข้างเคียงดังกล่าว แพทย์อาจเปลี่ยนชนิดของยาฉีดหรือเปลี่ยนวิธีการคุมกำเนิดเป็นวิธีอื่นแทน ถ้าต้องการให้ประจำเดือนมาสม่ำเสมอ แนะนำเป็นวิธีการรับประทานยาคุมแบบแผงรายเดือนค่ะ